
РЕПУБЛИКА БЪЛГАРИЯ

МИНИСТЕРСТВО НА ОКОЛНАТА СРЕДА И ВОДИТЕ

БАСЕЙНОВА ДИРЕКЦИЯ „ИЗТОЧНОБЕЛОМОРСКИ РАЙОН”

СЪОБЩЕНИЕ ЗА ПУБЛИЧНО ОБЯВЯВАНЕ

За издаване на Разрешително за ползване на повърхностен воден обект

	Цел на заявеното използване на водите : 


	„изграждане на нови, реконструкция или модернизация на съществуващи системи и съоръжения за линейна инфраструктура, пресичаща воден обект“

	Водно тяло, в което се предвижда използване на водите :
	Водно тяло BG3MA100R233 и име „р. Харманлийска река до вливане на р. Хасковска“;
Воден обект – река Козлецка и река Харманлийска 
и

Водно тяло BG3MA100R234 и име „р. Харманлийска река от вливане на р. Хасковска до устие“;
Воден обект – река Хасковска

	Фактически основания, при които се издава разрешителното, включително състояние на водното тяло, определените цели и мерки в действащите ПУРБ и ПУРН, имащи отношение към разрешителното, и друга специфична информация, определена в наредбата по чл.135 ,ал.1, т.1а :
	Настоящата преценка се извършва на основание чл. 62, ал. 1 и 6, във връзка с чл. 46, ал. 1, т. 1, б. „б“, и чл. 52, ал.1, т.4 на Закона за водите (ЗВ) и постъпило в Басейнова дирекция „Източнобеломорски район“ (БДИБР) заявление с вх. № РР-05-104/23.12.2020г. за откриване на процедура за издаване на разрешително за ползване на повърхностен воден обект – река Козлецка, река Харманлийска и река Хасковска, с цел -  „изграждане на нови, реконструкция или модернизация на съществуващи системи и съоръжения за линейна инфраструктура, пресичаща воден обект“, (обект: „Преносен газопровод Гърция – България“:

Подобект 1: Пресичане на газопровод км 81,46 – км 81,58 с река Козлецка, в имот с идентификатор 47055.45.250, в землището на с. Мандра и в имот с идентификатор 53936.147.452, в землището на с. Орлово;

Подобект 2: Пресичане на газопровод км 85,38 – км 85,59 с река Харманлийска, в имот с идентификатор 11867.116.442, в землището на с. Войводово;

Подобект 3: Пресичане на газопровод км 96,40 – км 96,48 с река Хасковска, в имот с идентификатор 68692.36.34, в землището на с. Стамболийски, община Хасково, област Хасково), придружено с изискващите се по чл.60, ал.1, ал.2, ал.4, ал.11 и ал.12 от ЗВ данни и документи.
При извършената преценка по чл.62, ал.1 от ЗВ е установено, че не са налице основания за отказ. Съгласно данните предоставени от заявителя водните обекти: река Козлецка и река Харманлийска попадат в обхвата на повърхностно водно тяло /ВТ/ с код BG3MA100R233 и наименование „р. Харманлийска река до вливане на р. Хасковска“, а водния обект: река Хасковска попада в обхвата на повърхностно водно тяло /ВТ/ с код BG3MA100R234 и наименование „р. Харманлийска река от вливане на р. Хасковска до устие“. Обектите попадат в границите на зона за защита на водите - чувствителна зона "водосбор на р. Марица" с код  BGCSARI06 определена съгласно чл. 119а, ал. 1 т. 3, буква "б" от ЗВ, включена в Раздел 3, точка 3. 3. 2 на ПУРБ на ИБР. Инвестиционното предложение (ИП) не попада в границите на зона за защита на водите по чл. 119а, ал.1, т.5 от ЗВ – защитени територии и зони, определени или обявени за опазване на местообитания и биологични видове, в които поддържането или подобряването на състоянието на водите е важен фактор за тяхното опазване.
Заявеното искане за ползване на повърхностни водни обекти - река Козлецка, река Харманлийска и река Хасковска, с цел -  „изграждане на нови, реконструкция или модернизация на съществуващи системи и съоръжения за линейна инфраструктура, пресичаща воден обект“ попадат в обхвата на следните мерки:
· В Приложение №4 към Раздел 7 на ПУРБ на ИБР е предвидена мярка:  „12. При дейности, насочени към укрепване на речните брегове и корита, с цел защита от ерозия, приоритетно да се прилага биологично укрепване и използване на съвременни технологии и материали.“

· В Приложение № 4, към раздел 7 на ПУРБ на ИБР е предвидена мярка: 6. При прилагане на мерките, свързани със строителство, да не се допуска замърсяването на речните легла със строителни материали и гориво-смазочни материали от строителната техника. 
Съгласно ПУРБ на ИБР (2016-2021г.) Повърхностно водно тяло с код BG3MA100R233 е определено в умерено екологично състояние и  добро химично състояние. Целта за опазване на  околната среда за конкретното водно тяло (съгласно разпоредбите на Глава Х, Раздел ІІІ на ЗВ) е  постигане на добро състояние по Макрозообентос, NO2, Pобщ, Mn до  2021 г. и опазване на доброто химично състояние и предотвратяване влошаването му и постигане целите за зоните за защита на водите.
Съгласно ПУРБ на ИБР (2016-2021г.) повърхностно водно тяло с код BG3MA100R234 е определено в лошо екологично състояние и добро химично състояние. Целта за опазване на  околната среда за конкретното водно тяло (съгласно разпоредбите на Глава Х, Раздел ІІІ на ЗВ) е  по-малко строга цел по  Макрозообентос, Макрофити, БПК, NH4, NO3, NO2, Nобщ, PO4, Pобщ и опазване на доброто химично състояние и предотвратяване влошаването му и постигане целите за зоните за защита на водите.
Заявеното ползване на повърхностни водни обекти - река Козлецка и река Харманлийска не попадат в район със значителен потенциален риск от наводнения (РЗПРН), съгласно Плана за управление на риска от наводнения, приет с Решение №1109/29.12.2016г. на Министерски съвет.
Заявеното ползване на повърхностен воден обект - река Хасковска попада в район със значителен потенциален риск от наводнения (РЗПРН) BG3_APSFR_MA_2 – Харманлийска река, съгласно Плана за управление на риска от наводнения, приет с Решение №1109/29.12.2016г. на Министерски съвет.
ПУРН на ИБР включва цели за намаляване на вероятността от наводнения и за намаляване на потенциалните неблагоприятни последици от наводненията за човешкото здраве, околната среда, културното наследство, техническата инфраструктура и стопанската дейност. Към мястото на настоящото ИП в ПУРН на ИБР  (2016-2021) няма определени мерки.

	Системи и съоръжения, чрез които ще се реализира използването :
	Заявеното ползване на повърхностен воден обект - река Козлецка, река Харманлийска и река Хасковска е за изграждане на „Междусистемна газова връзка Гърция – България“ за пренос на природен газ между Комотини – Гърция до Стара Загора – България и ще свързва газопреносните системи на двете страни. Заедно с трасето на газопровода се изпълнява и оптична кабелна магистрала за технологични и телекомуникационни връзки и външни инфраструктурни връзки за всички площадкови елементи на газопровода (пътни, ел. захранващи, ВиК, телекомуникационни). Трасето на преносния газопровод и влакно-оптичните съобщителни линии следват следата на одобрения ПУП – парцеларен план. Общата дължина на трасето на територията на България е 150,6 км, с диаметър DN 800 мм и основни параметри: 

· Работно налягане: ОР=7,5 MPa

· Проектно налягане: DР=7,5 MPa 

· Максимално инцидентно налягане: MIP=7,5 MPa

· Работна температура: ОТmax=50°С и ОТmin=0°С

Трасето на преносния газопровод пресича река Козлецка, река Харманлийска и река Хасковска на територията на община Хасково, Област Хасково. Пресичането на водните обекти, ще се извърши подземно на праволинеен участък на водното течение и полегати неразмивни брегове. Преходът ще се изпълни по открит способ с траншея, съгласно приложените проекти. Проектната кота на горната образуваща на газопровода при подводно преминаване е с 0,5 м по-ниско от прогнозирания граничен профил на размиване на коритото на реката за 25 години от полагането на газопровода, но не по-малко 1,0 м под котата на дъното на водния обект по време на полагането на преносния газопровод. Дължината на подводния преход на газопровода се определя от котата на водното ниво при 1% обезпеченост на водните количества. За осигуряване на преносния газопровод против изплуване при преминаване през водните обекти е предвидено затежняване с армиран стоманобетонов седлови затежнител. На склоновете на бреговете, за предотвратяване на отнасянето и свличането на земна маса в траншеята, се монтират укрепващи прегради от напълнени с почва контейнери от затворен тип (габиони). След засипване на газопровода крайбрежните склонове се укрепват с пространствена полимерна решетка (георешетка), чиито клетки се запълват с баластра. 
Технологичния влакно-оптичен съобщителен кабел се полага отделно на разстояние 7 м от газопровода. Резервния съобщителен оптичен кабел се полага в една траншея с газопровода на разстояние 0,75 м. Защитната тръба се изпълнява непосредствено след изолационните работи по газопровода и преди обратното засипване. Същата се затежнява с чували с пясък и при зариване се уплътнява на пластове, след което се обозначава, посредством метализирана сигнална лента.

	Място на ползване, местност, административно-териториална и териториална единица ЕКАТТЕ :
	Ползване на повърхностен воден обект – река Козлецка, разположен в поземлен имот с идентификатор 47055.45.250 и 53936.147.452, река Харманлийска, разположен в поземлен имот с идентификатор 53936.147.452 и река Хасковска, разположен в поземлен имот с идентификатор 68692.36.34 по КККР, община Хасково, област Хасково, с цел - „изграждане на нови, реконструкция или модернизация на съществуващи системи и съоръжения за линейна инфраструктура, пресичаща воден обект“ е с географски координати:
Подобект 1: Пресичане на газопровод км 81,46 – км 81,58 с река Козлецка:

1. Десен бряг: 41° 49' 32.04" N 25° 31' 32.07" E на к. 205,5м;
2. Ляв бряг:     41° 49' 32.68" N 25° 31' 33.01" E на к. 204,8м;
Подобект 2: Пресичане на газопровод км 85,38 – км 85,59 с река Харманлийска:

3. Десен бряг: 41° 50' 55.58" N 25° 33' 24.71" E на к. 171,7м;
4. Ляв бряг:     41° 50' 56.29" N 25° 33' 26.22" E на к. 173,5м;
Подобект 3: Пресичане на газопровод км 96,40 – км 96,48 с река Хасковска:

5. Десен бряг: 41° 55' 33.85" N 25° 37' 24.29" E на к. 159,0м;
6. Ляв бряг:     41° 55' 34.51" N 25° 37' 24.48" E на к. 158,7м.

	Проектни параметри на използването :
	Река Козлецка, река Харманлийска и река Хасковска на територията на община Хасково, област Хасково, с цел - „изграждане на нови, реконструкция или модернизация на съществуващи системи и съоръжения за линейна инфраструктура, пресичаща воден обект“:
Подобект 1: Пресичане на газопровод км 81,46 – км 81,58 с река Козлецка, в имот с идентификатор 47055.45.250, в землището на с. Мандра и в имот с идентификатор 53936.147.452, в землището на с. Орлово с дължина L=32,72 m;
Подобект 2: Пресичане на газопровод км 85,38 – км 85,59 с река Харманлийска, в имот с идентификатор 11867.116.442, в землището на с. Войводово с дължина L=41,17 m;

Подобект 3: Пресичане на газопровод км 96,40 – км 96,48 с река Хасковска, в имот с идентификатор 68692.36.34, в землището на с. Стамболийски с дължина L=25,04 m.

	Условията, при които би могло да се предостави правото на използване на водите :
	· Да уведоми Басейнова дирекция „Източнобеломорски район“ незабавно – при възникване на аварийни условия или предизвикано замърсяване;
· При започване на строителните дейности  да уведоми писмено БДИБР за последващо осъществяване на контрол;

· Представянето на разрешително е необходимо условие за одобряване на проекта и издаване на разрешение за строеж по реда на Закона за устройство на територията; 

· Да не засяга водното течение в периода на размножаване на рибната фауна;
· Да не допуска замърсяване на околната среда и водите с петролни продукти. Зареждането с горива и подмяната на смазочни материали да става на специална площадка извън границите на реката;
· Да не извършва нарушаване на естественото състояние на речното легло, брега на реката и крайбрежната заливаема ивица извън разрешения участък;
· Да не извършва изхвърляне на битови и строителни отпадъци;
· Да опази съществуващата по бреговата ивица дървесна растителност и насаждения;
· Да се осигурява по време на строителството непрекъснато протичане на екологичните водни количества, необходими за поддържане екосистемите в реката;
· Съоръженията да се изградят съгласно одобрен инвестиционен проект, включващ план за безопасност и здраве, без нарушаване на възможността за свободно и безопасно оттичане на водите в реката;
· Да се представи на контролните органи трасировъчна схема на съоръженията. На схемата да са показани координатите на определящите точки за габаритите на съоръженията;
· От страна на инвеститора да се упражнява строг контрол и стриктно изпълнение на работния проект;
· Преди започване на дейности в речното легло да се представи план за безопасност и здраве, съобразен със спецификата на обекта, като в него да бъдат предвидени мероприятия/дейности при провеждане на високи води в периода на строителство;
· Да се поддържат параметрите на участъка и проводимостта му;
· да не се извършва изземване на наносни отложения в обхвата на разрешения за ползване участък;  

· По време на строителството да се извършва своевременно отстраняване на строителните отпадъци и замърсявания на депа извън границите на водния обект;
· Да не се допуска замърсяване на повърхностните и подземни води от дейностите по реализиране и експлоатация на ИП;
· След приключване на работа машините да се извеждат извън коритото на реката на безопасно място;
· След завършване на строителството да се представи в БДИБР схема с подробни точки и географски координати на изграденото съоръжение;
· Титулярят на разрешителното е длъжен да допуска по всяко време  контролиращия орган до мястото на ползване с оглед извършването на контрол на изпълнението на условията на разрешителното;
· Титулярят на разрешителното е длъжен да представя на контролиращият орган необходимите документи, данни, сведения, справки и обяснения, свързани с разрешеното ползване и предмета на проверката.

	Място за представяне на 
писмени възражения и 
предложения от 
заинтересованите лица
	Басейнова дирекция „ Източнобеломорски район“
гр.Пловдив

ул.”Янко Сакъзов” №35


ВАСИЛ УЗУНОВ

За Директор на Басейнова  дирекция  „Източнобеломорски район”
(съгласно Заповед № РД-03-69/29.03.2021 г. на  Директора на Басейнова дирекция ИБР)
4000, Пловдив, ул.”Янко Сакъзов” 35  Тел: (+359) 032 604 720

